কি হয়েছিল সুশান্ত সিং রাজপুতের সঙ্গে? চাঞ্চল্যকর রিপোর্ট জমা দিল সিবিআই

মুম্বই: পার হয়ে গেছে চার বছর। বলিউড তারকার সুশান্ত সিং রাজপুতের (sushant singh rajput) সঙ্গে সেদিন ঠিক হয়েছিল? তিনি কি নিজের হাতেই শেষ করে দিয়েছিলেন নিজেকে? নাকি খুন করা হয়েছিল তাঁকে।

দীর্ঘ সময়ের পর সিবিআই (CBI) সেই তদন্তের রিপোর্ট পেশ করেছে। সেই রিপোর্টে স্বস্তির নিঃশ্বাস ফেলেছেন অভিনেত্রী রিয়া চক্রবর্তী (Rhea chakraborty) এবং তাঁর পরিবার‌ (Rhea chakraborty Family)। এইমস-এর ফরেন্সিক দল জানিয়েছে, অভিনেতাকে খুন কর হয়নি। আত্মহত্যাই করেছিলেন তিনি।

২০২০ সাল। চলছে করোনা কাল। হঠাৎ সামনে আসে সুশান্ত সিং রাজপুতের ঘটনা। কিছুক্ষণ সাধারণ মানুষ বিশ্বাস করতে পারেনি। পরে ঘোর কাটতে জানা যায় আর এই পৃথিবীতে নেই সুশান্ত সিং রাজপুত। ১৪ জুন মুম্বইয়ের বান্দ্রায় নিজের ফ্ল্যাট থেকে অভিনেতার ঝুলন্ত দেহ উদ্ধার করে মুম্বই পুলিশ (Mumbai Police)।

আরও পড়ুন: কেন ‘কুছ কুছ হোতা হ্যায়’ ফিরিয়ে দিয়েছিলেন ঐশ্বর্য

পুলিশ প্রাথমিক তদন্তের পর জানিয়েছিল, আত্মহত্যাই করেছিলেন অভিনেতা। তবে কোনও সুইসাইড নোট তার ঘর থেকে পাওয়া যায়নি। অবসাদের জেরেই আত্মহত্যার পথ বেছে নিয়েছিলেন। এর পরেই ঘটনা অনেকদূর গড়ায়। মডেল, অভিনেত্রী রিয়া চক্রবর্তী ও তার পরিবারের বিরুদ্ধে এফআইআর দায়ের করে সুশান্তের পরিবার।তাঁদের অভিযোগ ছিল, রিয়া এবং আরও কয়েকজন সুশান্তকে আত্মহত্যায় প্ররোচনা দিয়েছেন। চুরি এবং প্রতারণার অভিযোগ তুলেছিলেন তাঁদের বিরুদ্ধে।

২০২১ সালে অভিনেতার বাবা রিয়ার বিরুদ্ধে মামলা দায়ের করেন। পরের মাসে অর্থাৎ সেপ্টেম্বরে সুশান্তের বোন ও চিকিৎসকের বিরুদ্ধে মামলা দায়ের করেছিলেন রিয়া। দুটি মামলাই মুম্বইয়ের বিশেষ আদালতে বিচারাধীন ছিল। শেষ দুটি মামলাই।

২০২০ সালে ১৯ আগস্টে সুপ্রিম কোর্টের নির্দেশে অভিনেতা সুশান্ত সিং রাজপুতের মৃত্যুর তদন্তের ভার হাতে নেয় সিবিআই। দীর্ঘ চার বছর পর সিবিআই মৃত্যুর তদন্তের রিপোর্ট জমা দিয়েছে। সূত্রের খবর, এইমস-এর তরফে জানানো হয়েছে, বিষ খাইয়ে, শ্বাসরোধ করে অভিনেতাকে খুন করা হয়নি। তিনি আত্মহত্যাই করেছিলেন।